open-index/open-wikipedia-markdown huggingface dataset:
Volodõmõr Sõdorenko

**Volodõmõr Petrovõtš Sõdorenko** (ukraina keeles **Володимир Петрович Сидоренко**; venepäraselt ka *Vladimir Petrovitš Sidorenko*; sündinud 23. septembril 1976 Energodaris Zaporižžja oblastis) on Ukraina endine poksija.

## Harrastajana
### Ukraina meistrivõistlustel
Ta oli Ukraina meister kärbeskaalus (kuni 51 kg) vähemalt 2001. aastal.

### Kaasaegsetel olümpiamängudel
Ta osales kärbeskaalus (kuni 51 kg) 2000. aasta Sydney olümpiamängude poksivõistlustel, kuid kaotas poolfinaalis hilisemale kuldmedali- ja olümpiavõitjale Wijan Ponlidile (Tai) ja jäi edasisest medaliheitlusest välja.

### Maailmameistrivõistlustel
Ta sai kärbeskaalus (kuni 51 kg) 11. maailmameistrivõistlustel (Belfast, 2001) hõbemedali, kaotades finaalis kuldmedalivõitjale ja maailmameistrile Jérôme Thomasile (Prantsusmaa).

### Euroopa meistrivõistlustel
Ta võitis kärbeskaalus (kuni 51 kg) kuldmedali ja tuli Euroopa meistriks 32. Euroopa meistrivõistlustel (Minsk, 1998) ning 33. Euroopa meistrivõistlustel (Tampere, 2000). 

## Elukutselisena
Ta poksis novembrist 2001 kuni detsembrini 2010 elukutselisena ning pidas selle aja jooksul kokku 27 kohtumist, millest võitis 22 (neist 7 nokaudiga), kaotas 3 (neist 1 nokaudiga) ja viigistas 2 kohtumist.

Ta oli ajavahemikul 25. veebruarist 2005 kuni 31. maini 2008 WBA maailmameister kukk-kaalus (kuni 118 naela ehk 53,5 kg).

## Isiklikku
Tema kaksikvend on samuti tuntud Ukraina poksija Valeri Sõdorenko.

## Viited

## Välislingid
* 
*Volodõmõr Sõdorenko lehel ''BoxRec''. Inglise keeles
Õpilaste teadusfestival

**Õpilaste teadusfestival** on õpilastele, õpetajatele, teaduse populariseerijatele ja teistele teadushuvilistele mõeldud üritus, mida Eesti Teadusagentuuri juhtimisel korraldatakse 2015. aastast. 

Festivalil toimub õpilaste teadustööde riikliku konkursi II voor, kus noored esitlevad oma uurimistöid žüriile ja külastajatele, algkooliõpilased näitavad oma teadusprojektide ja -katsete tulemusi ning toimuvad töötoad õpilastele. Teadusega seotud asutused tutvustavad oma teadust populariseerivaid tegevusi ja võimalusi. Festivali teisel päeval premeeritakse parimaid õpilaste teadustööde autoreid. 

## Viited

## Välislingid

* Õpilaste teadustööde riikliku konkursi parimad tööd on selgunud, ETAG, 25. aprill 2015.
* 2016. aasta võitjad, ERR Uudised.
* Täisnimekiri võitjatest: tänavused parimad õpilastööd, ERR Novaator, 28. aprill 2017.
Kaarmise asundus

**Kaarmise asundus** oli asundus Saaremaal. Asundus jääb tänapäeval Kaarmise küla alale. Kihelkondlikult kuulus asundus Kärla kihelkonda. Asundus moodustati 1920. aastatel Kaarmise mõisa maadest. Asundus kaotati 1977, mil see liideti Kaarmise külaga.

## Viited
Transavia

**Transavia**, legaalselt asutatud *Transavia Airlines C. V.* ja varem kaubamärgiga *transavia.com* on Madalmaade odavlennufirma.

See on KLM-i täisomanduses olev tütarettevõte ning seega kuulub see Air France-KLM-i gruppi. Lennufirma peamine baas on Amsterdami Schipholi lennujaam ja lennufirma teised baasid on Rotterdami Haagi lennujaam ja Eindhoveni lennujaam.
Eesti Kodanikuajakirjanduse Selts

**Eesti Kodanikuajakirjanduse Selts** on kodanikuajakirjandust edendav ühendus Eestis. 

Selts peab enda ülesandeks osalusajakirjanduse arendamist.

Selts peab uudisteportaali Kylauudis.ee.

## Tunnustus
*2012 – aasta vabaühendus (Eesti vabaühenduste liidu EMSL tunnustus).

## Välislingid
*Seltsi koduleht
*Portaal Külauudis
Uus teadus

**Uus teadus** on mõiste, mida kasutatakse mõttemustri muutuse kontekstis.

Mõistet kasutati korduvalt 20. sajandil toimunud muutustele teadusmõtlemises: 1920. aastate psühholoogia-, 1930. aastate tehiskeele ja 1980. aastate bioloogiateaduste üleilmse levimise kohta. Viimase kohta kasutatakse ka mõistet "uus bioloogia".

## Vaata ka
* Teadusrevolutsioon
Sirje Õunpuu

**Sirje Õunpuu** (sündinud 16. septembril 1951) on Eesti jurist, kohtunik.

Ta on lõpetanud Tartu Ülikooli õigusteaduskonna. Ta on töötanud 18 aastat Harju Rajooni RSN Täitevkomitees (alates 1990 Harju maakonnavalitsus ja 1993 Harju maavalitsus) juriidilises osakonnas.

President Lennart Meri nimetas ta 12. oktoobril 1993 Harju Maakohtu kohtunikuks.

President Kersti Kaljulaid otsustas 27. novembril 2017 lugeda Sirje Õunpuu kohtuniku ametist vabastatuks kohtuniku enda soovil alates 11. juunist 2018.

## Viited

## Välislingid
*Õigusemõistja: vanemad on oma laste suurimad vaenlased postimees.ee, 10. aprill 2018
Saaremaa vallavolikogu

**Saaremaa vallavolikogu** on Saaremaa valla omavalitsusorgan, mis valitakse hääleõiguslike kodanike poolt kohaliku omavalitsuse volikogude valimistel. Saaremaa vallavolikogul on 31 liiget.

Saaremaa vallavolikogu esimees on alates 5. märtsist 2026 Koit Voojärv. Vallavolikogu aseesimees on Terje Nepper.

## Välislingid
*Saaremaa vallavolikogust Saaremaa valla veebilehel
*Elektrooniline Riigi Teataja. Saaremaa vallavolikogu määrus "Saaremaa Vallavolikogu töökord"
Kutsikavabrik

„**Kutsikavabrik**“ on  MTÜ Eesti Loomakaitse Selts ja teiste poolt kasutatav sõnaühend koeri peamiselt isikliku/rühmituse kasu saamise eesmärgil paljundavate eraisikute/rühmituste kohta. Tavaliselt eiratakse seejuures elementaarseid tõuaretuse norme ja loomakaitse eeskirju.

## Viited

## Välislingid
* Kuidas peatada kutsikavabrikud?
Kavastu asundus (Virumaa)

**Kavastu asundus** oli asundus Virumaal. 

Asundus moodustati 1920. aastate alguses endisaegse Kavastu mõisa maadel. 1977 liideti asundus Kavastu külaga.

## Viited
Janar Holm

**Janar Holm** (sündinud 17. augustil 1976 Kuressaares) on Eesti ametnik, riigikontrolör (alates 2018).

## Haridus
Ta õppis aastatel 1991–1994 Saaremaa Ühisgümnaasiumis. Aastatel 1994–1998 õppis Tartu Ülikooli õigusinstituudi bakalaureuseõppes, mille lõpetas *[[cum laude]]*, ja aastatel 2000–2005 magistriõppes.

## Töökäik
Ta oli aastatel 1997–1999 Eesti Kaupmeeste Liidu tegevdirektor, 1999–2000 Haridusministeeriumi nõunik, 2001–2004 Haridus- ja Teadusministeeriumi õigusosakonna juhataja, 2004–2006 Riikliku Eksami- ja Kvalifikatsioonikeskuse direktor, 2006–2007 Haridus- ja Teadusministeeriumi üld- ja kutsehariduse asekantsler, 2007–2008 Haridus- ja Teadusministeeriumi haldusala asekantsler, 2008–2017 Haridus- ja Teadusministeeriumi kantsler ning alates märtsist 2017 Sotsiaalministeeriumi tööala asekantsler.

### Riigikontrolöriks saamine
27. jaanuaril 2018 esitas president Kersti Kaljulaid Riigikogule tema kandidatuuri riigikontrolöri ametikohale. Riigikogu nimetas Janar Holmi salajasel hääletusel riigikontrolöriks 7. märtsil 2018. Tema poolt oli 64 Riigikogu liiget ja vastu 10. Ta loeti ametisse astunuks ametivande andmisega Riigikogu ees 9. aprillil 2018. 

Riigikogu otsustas 7. veebruaril 2023 nimetada Janar Holmi uueks viieaastaseks perioodiks riigikontrolöriks ning uue ametivande andis ta Riigikogu ees 11. aprillil 2023.

## Tunnustus
*2024 Riigivapi III klassi teenetemärk

## Viited
Dmitri Lipskerov

**Dmitri Lipskerov** (vene **Дмитрий Михайлович Липскеров**; sündinud 19. veebruaril 1964 Moskvas) on vene proosa- ja näitekirjanik.

## Isiklikku
Tema isa on proosa- ja näitekirjanik Mihhail Lipskerov.
LATAM Colombia

**LATAM Airlines Colombia**, varem **LAN Colombia** ja veel varem **Aerovías de Integración Regional SA** (akronüüm: AIRES) on Columbia lennufirma. Lennufirma on Colombias suuruselt teine lennuettevõtja. 

Lennuettevõtte peamine baas on El Dorado rahvusvaheline lennujaam Bogotás.
Taiwani lennujaamade ja lennuväljade loend

*Siin loetletakse [[Taiwan]]is asuvaid [[lennujaam]]u ja [[lennuväli|lennuväljasid]].*
* Taiwan Taoyuani rahvusvaheline lennujaam
* Kaohsiungi rahvusvaheline lennujaam
* Taipei Songshani lennujaam
Tonga lennujaamade ja lennuväljade loend

*Siin loetletakse [[Tonga]]s asuvaid [[lennujaam]]u ja [[lennuväli|lennuväljasid]].*

* Fua'amotu rahvusvaheline lennujaam
* Niuafo'ou lennujaam
*Vavaʻu rahvusvaheline lennujaam
Seišellide lennujaamade ja lennuväljade loend

*Siin loetletakse [[Seišellid]]el asuvaid [[lennujaam]]u ja [[lennuväli|lennuväljasid]].*
*Birdi saare lennujaam
*Denis' saare lennujaam
*Desroches'i lennujaam
*Frégate'i saare lennujaam
*Praslini lennujaam
* Seišellide rahvusvaheline lennujaam
Paapua Uus-Guinea lennujaamade ja lennuväljade loend

*Siin loetletakse [[Paapua Uus-Guinea]]s asuvaid [[lennujaam]]u ja [[lennuväli|lennuväljasid]].*
*Aitape lennujaam
*Buka lennujaam
*Gurney lennujaam
*Hoskinsi lennujaam
* Jacksoni rahvusvaheline lennujaam
*Lae Nadzabi lennujaam
Fidži lennujaamade ja lennuväljade loend

*Cicia lennujaam
*Gau lennujaam
*Koro lennujaam
*Labasa lennujaam
*Lakeba lennujaam
*Malolo Lailai lennujaam
*Mana lennujaam
*Matei lennujaam
*Moala lennujaam
* Nadi rahvusvaheline lennujaam
*Nausori rahvusvaheline lennujaam
*Rotuma lennujaam
*Savusavu lennujaam
*Vanuabalavu lennujaam
*Vunisea lennujaam
*Yasawa lennujaam
Komooride lennujaamade ja lennuväljade loend

*Siin loetletakse [[Komoorid]]el asuvaid [[lennujaam]]u ja [[lennuväli|lennuväljasid]].*

*Mohéli Bandar Es Eslami lennujaam
*Ouani lennujaam
* Prince Said Ibrahimi rahvusvaheline lennujaam
Physicum

**Physicum** on Tartu Ülikooli õppehoone Tartus Wilhelm Ostwaldi tänaval. Seal tegutseb Tartu Ülikooli füüsika instituut.

Nurgakivi pandi 4. oktoobril 2012, sarikapidu peeti 27. märtsil 2013 ning hoone avati 25. augustil 2014.

Füüsikahoone pindala on 12 700 m². Hoone ehitus maksis üle 16 miljoni euro. Sellest 13,5 miljonit kaeti Sihtasutus Archimedese vahendusel Euroopa Regionaalarengu Fondi vahenditest.

Maja ehitas Astlanda Ehitus OÜ ja arhitektuurse osa autorid on Kadarik Tüür Arhitektid OÜ (arhitektid Ott Kadarik, Mihkel Tüür ja Villem Tomiste, sisearhitekt Kadri Tamme).

Hoones tegutseb alates septembrist 2014 Physicumi kunstigalerii. Galerist on Jaak Kikas.

Hoone katusel töötab ilmajaam.

## Viited

## Välislingid
* Institute of Physics Kadarik Tüür Arhitektid
* 
*
Cham Wings Airlines

**Cham Wings Airlines** (araabia keel: **أجنحة الشام للطيران**, varem tuntud kui Sham Wing Airlines) on Süüria eralennufirma, mille peakontor asub Damaskuses Süürias.
Southwest Airlines

**Southwest Airlines Co**. on suur USA lennuettevõtja, mille peakontor asub Dallases Texases ja on Põhja-Ameerika suurim odavlennufirma. Alates 2016. aasta jaanuarist on Southwest olnud maailma suurim Boeing 737 operaator.
Portugali lambakoer

**Portugali lambakoer** ehk **Cão da Serra de Aires** on Portugalist pärinev koeratõug. Tõug on saanud nime Serra de Aire geograafilise piirkonna järgi.

Tõustandardis on koera käitumise/iseloomu kohta muuhulgas kirjas järgmist: „Erakordselt arukas ja väga elavaloomuline koer. Väga tähelepanelik nii karjuse kui karja suhtes. Võõraste suhtes võib olla mõnevõrra ettevaatlik, öösiti on valvel.“


Cao de Serra de Aires600.jpg
Porto sheferd Koira 2013.JPG
Owczarek portugalski pl.jpg


## Viited

## Kirjandus
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid
* Portugali lambakoer veebisaidil koer.ee
KFC

**KFC** (kuni 1991. aastani **Kentucky Fried Chicken**) on 1930. aastal asutatud Ameerika kiirtoidukett, mis on spetsialiseerunud frititud kanatoitudele.  

Peakorter asub Kentucky osariigis Louisville'is. See on müügikäibelt maailma teine restoranikett pärast McDonald'sit. Ketti kuulub umbes 22 955 toitlustuskohta kokku 138 riigis (2020. aasta märtsi seisuga). KFC omanikfirmale Yum! Brands kuuluvad ka restoraniketid Pizza Hut, Taco Bell ja WingStreet.

Firma tuntuim sümbol on selle maskott kolonel Sanders, kes sai nime ja väljanägemise firma asutaja, Ameerika ettevõtja Harland Sandersi järgi. Sanders rajas esimese restorani 1930. aastal Corbini linnas Kentucky osariigis. Keti esimene frantsiisirestoran avati Utah's 1952. KFC populariseeris Ameerika kiirtoidukultuuris praekana. 1964. aastal müüs Sanders ettevõtte investorite rühmale, mille eesotsas olid John Y. Brown Jr. ja Jack C. Massey. Kolonel Sandersist on kujunenud popkultuuriikoon ja KFC-st üks ülemaailmselt tuntud Ameerika Ühendriikide sümboleid (näiteks Ameerika-vastaste protestide ajal on Coca-Cola ja McDonald'si kõrval sageli boikoteeritud ka KFC-d). "Kolonel" ei tähenda siin aga sõjaväelist auastet, vaid Harlan Sandersile ettevõtluse edendamise eest antud Kentucky osariigi aunimetust ("Kentucky kolonel").

2019. aasta veebruaris teatati, et KFC esimese restorani Eestis avab KFC frantsiisi omandanud Apollo Group OÜ, Apollo kaupluste ja kinode omanikfirma juba suve alguses. Lätis avati esimene KFC restoran 2015. ja Leedus 2013. aastal. 2016. aastal kavandati KFC restorani avamist T1 kaubanduskeskusse Tallinnas, kuid 2018. aastal plaan tühistati. Apollo Groupi tegevjuht Mauri Dorbek kinnitas, et 2019. aasta oktoobris avatakse Ülemiste keskuses KFC restoran.

## Viited

## Välislingid

* KFC koduleht
* KFC Eesti
Pizza Hut

**Pizza Hut** on Ameerika Ühendriikide restoranide kett ja rahvusvaheline frantsiis, mille asutasid Dan ja Frank Carney 1958. aastal. Ettevõte on tuntud oma Itaalia-Ameerika köögi menüüga, milles on esikohal pitsa ja pasta. 2015. aastal oli Pizza Hutil maailmas üle 16 000 restorani. 

Eestisse ei ole Pizza Hut veel jõudnud.
Verizon

**Verizon Communications Inc.** on Ameerika Ühendriikide telekommunikatsioonikonglomeraat, mis on Dow Jonesi indeksi osa. 

Ettevõte peakorter asub Ameerika Ühendriikides New Yorgis Midtown Manhattanil.

See asutati 7. oktoobril 1983 Delaware'i osariigis.
3M

**3M Company**, varasema nimega **Minnesota Mining and Manufacturing Company** (1902–2002), on Ameerika Ühendriikide rahvusvaheline konglomeraat, mis asub St. Pauli äärelinnas Maplewoodis Minnesotas.

Valdkondadeks on tööstustooted, tööohutustooted, tervishoiutooted ja tarbekaubad. 

## Tunnustus
*1995 – National Medal of Technology and Innovation

## Vaata ka

* igavesed kemikaalid

## Viited
Visa

**Visa Inc**. (stiliseeritult **VISA**) on rahvusvahelisi finantsteenuseid osutav Ameerika Ühendriikide ettevõte, mille peakorter asub Ameerika Ühendriikides California osariigis Foster Citys.
Anatoli Pavlovitš Nikolajev

**Anatoli Pavlovitš Nikolajev** (sündinud 11. oktoobril 1949 Bagadja külas Kobjai ulussis) on jakuudi näitleja.

Ta oli aastatel 1998–2020 Oiunski-nimelise Sahha akadeemilise teatri direktor.

## Tunnustus
*Jakuutia ANSV teeneline kunstnik (1988)
*Venemaa Föderatsiooni teeneline kunstnik (2002)
*Sahha rahvakunstnik (2005)
Dūmā keemiarünnak

**Dūmā keemiarünnak** oli 7. aprillil 2018 Süüria pealinnast Damaskusest 10&nbsp;km kaugusel  kirdes asuvale Dūmā asulale (Damaskuse eeslinn) väidetavalt valitsusvägede poolt väidetavalt keemiarelvaga toime pandud rünnak. Keemiarelvade Keelustamise Organisatsioon lähetas sündmuskohale oma esindajad 14. aprillil 2018.

## Järelmid
14. aprillil 2018 toimus Ameerika Ühendriikide, Prantsusmaa ja Suurbritannia relvajõudude ühine õhu- ja raketirünnak kolme väidetavalt keemia- ja bioloogilise relva arendamisega seotud sihtmärgi vastu Süüria territooriumil.

## Viited
Anatoli Nikolajev (täpsustus)

**Anatoli Nikolajev** on mitme tuntud inimese nimi:

***[[Anatoli Ivanovitš Nikolajev]]** (s. 1944) on vene keemik;
***[[Anatoli Nikolajev]]** (s. 1954) on võimalik kurjategija, kes mõisteti 1999. aastal süüdi 1998. aastal Eestis, Kohtla-Järvel toimunud nelikmõrvas ja kellele president andis 2018. aastal armu;
***[[Anatoli Nikolajevitš Nikolajev]]** (s. 1915) on vene diplomaat;
***[[Anatoli Pavlovitš Nikolajev]]** (s. 1949) on vene näitleja;
***[[Anatoli Petrovitš Nikolajev]]** (1896–1972) oli ukraina arst-günekoloog;
***[[Anatoli Vassiljevitš Nikolajev]]** (1902–1977) oli vene keemik.
Saksi asundus

**Saksi asundus** oli asundus Virumaal. Asundus jääb tänapäeval Saksi küla alale. Kihelkondlikult kuulus asundus Kadrina kihelkonda. Asundus moodustati 1920. aastatel Saksi mõisa maadest. Asundus kaotati 1977, mil see liideti Saksi külaga.

## Viited
Joa

**Joa** võib tähendada järgmist:
*Joa on Joa-Suurküla variantnimesid
*Joa on Jägala-Joa variantnimesid
*...

## Vaata ka
*Joa tänav
*Joa vald
Joa-Suurküla

**Joa-Suurküla** (varasema nimega **Joa**) oli küla Harjumaal. Küla jääb tänapäeval Adra küla alale. Kihelkondlikult kuulus küla Keila kihelkonda. Küla kaotati 1977, mil see liideti Adra külaga.

## Viited
Edise-Lossi

**Edise-Lossi** oli küla Virumaal. Küla jääb tänapäeval Edise küla alale. Kihelkondlikult kuulus küla Jõhvi kihelkonda. 

1920. aastatel moodustati Edise mõisa maadest **Edise [[asundus]]**, mis 1945 nimetati ümber Edise-Lossi külaks. 

Küla kaotati 1977, mil see liideti Edise külaga.

## Viited
Valie Export

**Valie Export** (kodanikunimega **Waltraud Stockinger**; sündinud 17. mail 1940 Linzis nimega **Waltraud Lehner**, 1958. aastast **Höllinger**) on Austria ''performance''<nowiki/>'i-, meedia- ja filmikunstnik.

## Elulugu
Waltraud Lehner kasvas üles Linzis sõjas abikaasa kaotanud üksikema peres koos kahe õega. Ta käis kloostrikoolis, aastatel 1955‒1958 õppis ka kohalikus kunsti- ja käsitöökoolis. Ta abiellus 18-aastaselt ning peagi sündis tütar. Abielu lahutamise järel 1960. aastal kolis ta Viini ja õppis seal tekstiilitööstuse kutsekõrgkoolis. Pärast disaineri erialadiplomi saamist töötas ta filminduses monteerija ja stsenaristiabina.

## Kunstnikutöö
1965. aastast keskendus Waltraud Höllinger filmikunstile ning kirjutas 1966. aastal stsenaariumi tööpealkirjaga "Aus Alt macht nicht Neu - ein versuch der sinnlosigkeit. metaphorische bildassoziation, Projekt". 1967. aastal võttis ta endale nimeks suurtähelise "VALIE EXPORT" plaaniga kasutada seda versaalkirjalise kunstilise logona.

Valie Exporti varased tööd on dialoogis feminismi, tegevuskunsti ja filmi kui meediumiga ning iseäranis 1960. aastate lõpu laiendatud kino liikumisega. Üks tema tuntumaid *performance*'eid oli "Tapp- und Tastkino", mille viis ta koos oma partneri Peter Weibeliga ellu Euroopa sõltumatute filmitegijate esimesel kohtumisel Münchenis. *Performance*'i-etendusel kandis Export lokilist parukat ja meiki, paljaste rindade ümber oli kast kahe augu ja eesriidega, ülejäänud ülakeha kattis jakk. Weibel kutsus ruuporiga möödakäijaid "kinno", kus nad said 33 sekundit kestva seansi jooksul Expordi sõbraliku pilgu valgel oma kätega kasti sisu katsuda.

Kuigi Export oli vahetus kontaktis Viini aktsionistidega, eristas ta oma loomingut nende omast sisuliselt, vormiliselt ja esteetiliselt ning Exporti loomingus tõusis esile feministlik kapitalismikriitika.

1970. aastate teisest poolest alates on Export tegelenud meedia- ja filmikunstiga, osalenud Veneetsia biennaalil ning olnud 1990. aastatest saadik kunstiprofessor eri kõrgkoolides Saksamaal ja Ameerika Ühendriikides.

## Vaata ka
* Valie Export Society

## Välislingid

* Valie Exporti koduleht
* Valie EXPORTi videod 
* Hilary Robinson, Actionmyth, Historypanic: The entry of VALIE EXPORT's Aktionhose Genitalpanik into art 
* Devin Fore, Interview with VALIE EXPORT, 24.08.2012
Tõlinõmme

**Tõlinõmme** oli küla Harjumaal. Küla jääb tänapäeval Naage ja osaliselt Vääna küla alale. Kihelkondlikult kuulus küla Keila kihelkonda. Küla kaotati 1977, mil see liideti Naage külaga.

Küla on esimest korda mainitud umbes 1900 (Телинемме).

Küla järgi on nime saanud Toila kihistu Tõlinõmme kihistik.

## Viited
Transpersonaalse psühholoogia varamu

**"Transpersonaalse psühholoogia varamu"** on Eestis ilmuv transpersonaalse psühholoogia temaatikat ning sellega seonduvaid distsipliine käsitlev raamatusari.

Selles sarjas ilmuvad nii klassikalised kui kaasaegsed tekstid, mille valiku eesmärgiks on katta nii üldisemaid ja teoreetilisemaid kui ka spetsiifilisi ja praktilisi transpersonaalseid teemasid.

Enamiku sarjas ilmunud raamatuid on kirjastanud Eesti Transpersonaalne Assotsiatsioon. Sarja raamatuid on tõlkinud Jürgen Innos, Tanel Mällo, Tiiu Hallap, Andres Tamm, Inna Feldbach jt.

Sarja esimene raamat ilmus 2007. aastal Tartu kirjastuses Väike Vanker – kogumikteos "Egost kõrgemale". 

Sarjas on ilmunud tuntud autorite tõlketeoseid (Roberto Assagioli, Stanislav Grof, Graham Gynn,     Stanley Krippner, Robert Lanza, Ralph Metzner, Jeremy Narby, Rupert Sheldrake, Murray Stein, Pjotr Uspenski, Ken Wilber, Tony Wright jt). 2017. aastal ilmus tõlketeoste kõrvale eesti psühholoogi Alar Tammingu "Jalutuskäik iseendasse".

## Viited

## Välislingid
*Transpersonaalse psühholoogia varamu. transpersonaalne.ee
Tapi

**Tapi** võib tähendada järgmist:
*Tapi on paikkond (varem küla) Harjumaal
*Tapi oli küla Harjumaal Keila kihelkonnas
*Tapi jõgi on Tais
*...
Metsa

**Metsa** võib tähendada järgmist:
* Metsa (Ikla), endine küla Pärnumaal
* Metsa (perekonnanimi), eesti perekonnanimi

## Vaata ka
* Metsa tänav (täpsustus), Eesti tänavate nimetus
* Metsa põik (täpsustus), Eesti tänavate nimetus
* Metsakalmistu (täpsustus), Eesti kalmistute nimetus
* Metsa raudteepeatus, endine raudteepeatus Lääne-Nigula vallas
* Metsaküla, Eesti külade nimetus
* Metsaääre, Eesti külade nimetus
* Metsapere, Eesti külade nimetus
* Metsanurga, Eesti külade nimetus
* Metsalauka, küla Hiiumaa vallas
* Metsalaane, küla Elva vallas
* Metsalõuka, küla Saaremaa vallas
* Metsanuka, küla Tartu vallas
* Metsavere, küla Põhja-Pärnumaa vallas
* Metsavälja, küla Viru-Nigula vallas
* Metsapoole, küla Häädemeeste vallas
* Metsakasti, küla Viimsi vallas
* Metsanurme, küla Saku vallas
* Metsakivi, küla Peipsiääre vallas
* Metsavahi (perekonnanimi), eesti perekonnanimi
* Metsaveere tänav, tänav Tallinnas
* Metsajärv, järv Otepää vallas
Arupealse

**Arupealse** võib tähendada järgmist:
*Arupealse oli küla Harjumaal Keila kihelkonnas
*Arupealse oli küla Virumaal Rakvere kihelkonnas
*...

## Vaata ka
*Arupäälse
Kapsaküla

**Kapsaküla** (ka **Kapsa**) oli küla Harjumaal. Küla jääb tänapäeval Tutermaa küla alale. Kihelkondlikult kuulus küla Keila kihelkonda. Küla kaotati 1977, mil see liideti Tutermaa külaga.

Küla mainitakse esimest korda umbes 1900 (Капса).

## Viited
Riidlema

**Riidlema** (varem ka **Riidlemäe**) oli küla Harjumaal. Küla jääb tänapäeval Vahi küla alale. Kihelkondlikult kuulus küla Keila kihelkonda. Küla kaotati 1977, mil see liideti Vahi külaga.

## Viited
Kalle Müller

**Kalle Müller** (sündinud 23. jaanuaril 1963) on eesti raamatukujundaja ja ettevõtja.

Ta on lõpetanud Tartu Riikliku Ülikooli ajakirjanduse erialal 1986. aastal.

Müller on tegutsenud ka ajakirjaniku, sommeljee ja veinikoolitajana. Ta on disainibüroo Momo omanik ja juhatuse liige. 2012. aastal avas ta Tartu Kirjanduse Maja krüptis vinoteegi Reserva. 2013. aastast on ta Eesti Sommeljeede Assotsiatsiooni liige.

## Auhinnad
*Mitmel aastakonkursil 25 kauneimat Eesti raamatut on Kalle Mülleri kujundatud raamatud jõudnud 25 parema hulka:
**2008 – "Eesti! Sa seisad lootusrikka tuleviku lävel, kus sa vabalt ja iseseisvalt oma saatust määrata ja juhtida võid" (kirjastanud Eesti Rahvusarhiiv, trükkinud Greif)
**2008 – "Raba" (teose autor Jaanus Järva, kirjastanud Pegasus, trükkinud Printon, kaaskujundaja Kristiina Rosina)
**2009 – "Eesti rahvariiete ajalugu" (teose autor Ilmari Manninen, kirjastanud Eesti Rahva Muuseum, trükkinud Printon)
**2010 – "Inimesepoeg valgel laeval. Uku Masing" (kirjastanud Eesti Kirjandusmuuseum ja Tartu Ülikool, trükkinud Greif)

## Raamatukujundusi
**Eesti-, liivi- ja kuramaalased Euroopa ülikoolides 1561–1798* (2008)
**Varamu lummuses. Eesti rahvuslik arhiivraamatukogu 100* (2009)

## Viited

## Välislingid
*Kalle Mülleri veiniatlas: Rieslingud sümboliseerivad Saksamaa kuivemat poolt. maitsed.delfi.ee, 14. detsember 2015
Maailm täna

**"Maailm täna"** on Vikerraadio välispoliitikasaade. 

Esimene saade oli Eesti Raadio eetris 31. mail 1971 kell 18.00.

Saadet tegi Eesti Raadio välisinfotoimetus.  Esimesed väliskommentaatorid olid Ago Vilo, Vambola Põder, Albert Käär , Herbert Vainu, Gabriel Hazak, Vello Ladva, Tiit Made.

## Viited


## Välislingid
Gabriel Hazak – 75
Olaf Langsepp

**Olaf Langsepp** (25. oktoober 1930 Tallinn – 24. oktoober 2021) oli eesti muuseumitöötaja ja -teadur, spordiajakirjanik, -tegelane ja -ajaloolane ning tõlkija. 

Ta lõpetas 1949. aastal Tallinna 7. Keskkooli ja 1959. aastal Tartu Riikliku Ülikooli (TRÜ), kus õppis ajaloo-keeleteaduskonnas. Oli 1959–1962 TRÜ kehalise kasvatuse ja sporditeooria kateedri aspirant.

Ta oli aastatel 1963–1964 Eesti NSV Spordiorganisatsioonide Liidu nõukogu vaneminstruktor, 1966–1967 kirjastuses Eesti Raamat spordikirjanduse toimetaja ja 1985–1988 vanemkorrektor, 1967–1971 Eesti Spordimuuseumi direktor, 1972–1975 TRÜ teadusliku raamatukogu osakonnajuhataja, 1975–1980 Eesti Põllumajanduse Muuseumi teadur ja 1988–1990 ajakirja Akadeemia toimetaja.

## Sporditegelasena
Oli 1950. aastate Maadlussektsiooni sekretär ja kuulus propagandakomisjoni, 1962–1963 oli ta Eesti Spordimuuseumi asutamistoimkonna sekretär.

## Looming
Kirjutas raamatuid ja avaldas perioodikas raskejõustiku ajaloo kohta kirjutisi. 
### Raamatuid
*"Georg Lurich". 1956 ja 1958, ka vene keeles
*"Georg Hackenschmidt". 1968, vene keeles 1971
*"Georg Lurich". Koostaja Olaf Langsepp. Eesti Raamat. Tallinn 1977
*Arkadi Suhhanov. "Aleksander Aberg". Vene keelest tõlkinud Olaf Langsepp. 1977
*"100 aastat Eesti raskejõustikku (1888–1988)". 1996, autoreid

## Liikmesus
*1966 Spordiajakirjanike Föderatsioon
*1990 Eesti Spordiajaloo Selts

## Tunnustus
*2005 Eesti Spordiajaloo Seltsi auliige

## Viited

## Välislingid
* 
* "Suri Eesti Spordimuuseumi esimene direktor Olaf Langsepp". ERR, 25. oktoober 2021
Metsari

**Metsari** oli küla Järvamaal. Küla jääb tänapäeval Kädva küla alale. Kihelkondlikult kuulus küla Juuru kihelkonda. Küla kaotati 1977, mil see liideti Kädva külaga.

1920. aastatel moodustati Kädva mõisa maadest **Laane [[asundus]]**. Umbes 1939 nimetati asundus ümber Metsari külaks.

## Viited
Lehmja (Keila kihelkond)

**Lehmja** oli küla Harjumaal. Küla jääb tänapäeval Alliku küla alale. Kihelkondlikult kuulus küla Keila kihelkonda. Küla kaotati 1977, mil see liideti Alliku külaga.

Küla on esimest korda mainitud 1241 (Lemethos).

19. sajandi keskel küla mõisastati. 1920. aastatel moodustati Lehmja karjamõisa maadest **Lehmja [[asundus]]**.

## Viited
Tim Hortons

**Tim Hortons Inc.** (tuntud rahvusvaheliselt kui **Tim Hortons Cafe ja Bake Shop**, kõnekeelsed lühinimed **Timmys**, **Timmy** ja **Tims**) on Kanadas asuv rahvusvaheline kiirtoidurestoran, mida tuntakse kohvi ja sõõrikute järgi. 

See on ka Kanada suurim kiirtoidukett; 31. detsembri 2016. aasta seisuga on sellel üheksal riigis kokku 4613 söögikohta.
Circle K

**Circle K** on rahvusvaheline mugavusteenuste kett, mis asutati 1951. aastal El Pasos Texase osariigis Ameerika Ühendriikides. Firma on kohal enamikus USA osariikides, kõikides Kanada provintsides ja paljudes Euroopa riikides (Taanis, Eestis, Iirimaal, Lätis, Leedus, Norras, Poolas, Venemaal ja Rootsis). Aasias ja Ladina-Ameerikas kasutavad kaubamärki frantsiisivõtjad.

## Eestis
Eestis tegutseb Circle K Eesti AS. Ettevõtte majandusaasta kestab 1. maist kuni 30. aprillini ning 2018. aastal oli majandusaasta lõikes ettevõtte käibeks 318,5 miljoni eurot ja kasumiks 10,3 miljonit eurot. Seal töötas 680 inimest.

Ettevõtte peadirektorina töötas aastatel 2005–2016 Kai Realo.

## Viited
Jan Smuts

**Jan Christiaan Smuts** (24. mai 1870 – 11. september 1950) oli Lõuna-Aafrika riigimees.

Ta avaldas ka raamatu "Holism and Evolution" (1926), milles võttis kasutusele holismi termini. Sel raamatul on olnud oluline mõju reduktsionismi kriitikas, sealhulgas bioloogias.

Aastail 1919–1924 ja 1939–1948 oli ta Lõuna-Aafrika Liidu president.
Jumeirah Emirates Tower Hotel

**Jumeirah Emirates Hotel Tower**, tuntud ka kui **Emirates Tower Two**, on 56-korruseline hotell Dubais Araabia Ühendemiraatides. Hotell on osa Jumeirahi hotellikettist.
Veaceslav Gojan

**Veaceslav Gojan** (sündinud 18. mail 1983 Grimăncăuțis Briceni rajoonis Moldovas) on Moldova endine poksija.

## Harrastajana
### Moldova meistrivõistlustel
Ta on kokku üheteistkümnekordne Moldova meister – helveskaalus (kuni 48 kg) aastatel 2000–2002 ja 2006, kärbeskaalus (kuni 51 kg) aastatel 2003 ja 2007 ning kukk-kaalus (kuni 54 kg) 2008. aastal ja kukk-kaalus (kuni 56 kg) aastatel 2010–2013.

### Kaasaegsetel olümpiamängudel
Ta sai kukk-kaalus (kuni 54 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Badar-Uugan Enkhbatynile (Mongoolia) ja jäi edasisest medaliheitlusest välja.

### Euroopa meistrivõistlustel
Ta võitis kukk-kaalus (kuni 56 kg) 39. Euroopa meistrivõistlustel (Ankara, 2011) kuldmedali ja tuli Euroopa meistriks. Ta on esimene ja seni ainus Moldova poksija, kes on tulnud Euroopa meistriks.

Ta sai helveskaalus (kuni 48 kg) 34. Euroopa meistrivõistlustel (Perm, 2002) hõbemedali, kaotades finaalis kuldmedalivõitjale ja Euroopa meistrile Sergei Kazakovile (Venemaa). 

Ta osales helveskaalus (kuni 48 kg) 35. Euroopa meistrivõistlustel (Pula, 2004), kuid kaotas veerandfinaalis hilisemale pronksmedalivõitjale Salim Salimovile (Bulgaaria) ja jäi edasisest medaliheitlusest välja ning 36. Euroopa meistrivõistlustel (Plovdiv, 2006), kuid kaotas 2. ringis hilisemale pronksmedalivõitjale Hovhanes Danieljanile (Armeenia) ja jäi edasisest medaliheitlusest välja. 

Ta osales kukk-kaalus (kuni 54 kg) 37. Euroopa meistrivõistlustel (Liverpool, 2008), kuid kaotas 2. ringis hilisemale kuldmedalivõitjale ja Euroopa meistrile Luke Campbellile (Inglismaa) ja jäi edasisest medaliheitlusest välja ning 38. Euroopa meistrivõistlustel (Moskva, 2010), kuid kaotas 2. ringis oma kohtumise ja jäi edasisest medaliheitlusest välja. Ta osales kukk-kaalus (kuni 56 kg) 40. Euroopa meistrivõistlustel (Minsk, 2013), kuid kaotas 2. ringis oma kohtumise ja jäi edasisest medaliheitlusest välja.

## Tunnustus
*2008 Moldova aasta sportlane

## Viited

## Välislingid
* 
*Portreefoto
Helje Eelma

**Helje Eelma** (varem **Helje Saar**, sündinud 9. aprillil 1958) on eesti kunstnik ja disainer.

Ta lõpetas 1983. aastal Eesti NSV Riikliku Kunstiinstituudi disaini erialal.

## Viited

## Välislingid
*Helje Eelma töid
Vaive

**Vaive** (vanasti ka **Kaķukrogs**) on küla (*mazciems*) Lätis Cēsise piirkonnas, endine Vaive valla halduskeskus. 

Küla asub merepinnast 150 meetri kõrgusel Vaive jõe kaldal, piirkonna keskusest Cēsisest 8 ja Riiast 85 kilomeetri kaugusel. Sinna jäävad Daudziešase ja Vaive bussipeatus.

Küla tekkis 1868. aastal endise Kaķukrogsi kõrtsi ja selle juurde ehitatud Veismaņi vallamaja juurde. Külla jäävad regionaalse kaitse all olev muinsusmälestis Veclejas Daudziešase keskaegne kalmistu ehk Katkuküngas ja Šķesteri muinaskalmed. Ka on regionaalse kaitse all osaliselt külla jäävad Kalauzase muinaskalmed. Asula jääb osaliselt Gauja rahvusparki. Sealne Vaisuļi tamm on looduskaitse all.
## Viited
Schwaz

**Schwaz** on linn Austria Tirooli liidumaal. See on Schwazi ringkonna halduskeskus. Schwaz paikneb Alam-Inntalis.

## Asend

Schwaz asub Unterinntali keskosas Kellerjochi ja Eiblschrofeni mägede jalamil. Linn paikneb umbes 30 km Innsbruckist idas, 545 m kõrgusel merepinnast. Linna pindala on 20,17 km². 1. jaanuaril 2016 elas seal 13 444 inimest.

Naabervallad on Buch bei Jenbach, Fügenberg, Gallzein, Pill, Stans ja Vomp.

## Ajalugu

Tirooli krahvid valvasid Schwazi lähedalasuvast Freundsbergi lossist. Linna õitseajal 15. ja 16. sajandil oli see tähtis hõbedakaevandamise keskus, pakkudes mineraalset rikkust nii Fuggeritest pankurite perekonnale kui ka nende kaudu Austria keisritele. Sel ajal oli see, rahvaarvuga umbes 20 000, suuruselt teine linn Austria keisririigis, Viini järel.

Schwaz sai linnaõigused 1898. aastal keiser Franz Joseph I käest.

## Inimesed
Schwazis on sündinud:
*16. sajandi kantslioraator Georg Scherer
*20. sajandi filosoof Hans Köchler
*mäesuusataja Traudl Hecher

## Majandus

Schwazis on kolme suure tööstusfirma peakorterid:

* Tyrolit – ülemaailmselt aktiivne konsolideeritud abrasiivide tootja
* Adler Lacke – perefirma, katmissüsteemide tootja
* DAKA – piirkondlik jäätmekäitlusettevõte

## Rahvusvahelised suhted
### Sõpruslinnad

* Bourg-de-Péage
* Mindelheim
* Tramin
* Trento
* Verbania
* Satu Mare
* Sant Feliu de Guíxols
* East Grinstead


Pilt:Schwaz, Tyrol, Austria.jpg|Vaade õhust
Pilt:Schwaz (Tyrol) from NE a.jpg|Schwaz nähtuna kirdest
Pilt:Eiblschrofen near Schwaz b 2007.jpg|Eiblschrofen Schwazi juures, nähtuna põhjast
Pilt:Schwaz (Tyrol) from NE closer.jpg|Schwaz nähtuna kirdest, lähemalt
Pilt:Schwaz, der Friedhofsturm Dm10410 met buste Ludwig Penz foto5 2012-08-09 14.02.jpg|Torn (der Friedhofsturm) ja Ludwig Penzi büst
Pilt:Schwaz, straatzicht foto1 2012-08-09 13.44.jpg|Vaade tänavale


## Viited

## Välislingid

* Schwazi valla veebileht
* Schwazi hõbedakaevandus
Rīdzene

**Rīdzene**  (vanasti ka **Pauči**) on küla (*ciems*) Lätis Cēsise piirkonnas, Vaive valla halduskeskus ja rahvarohkeim asula. Küla asub merepinnast 160 meetri kõrgusel, piirkonna keskusest Cēsisest 12 ja Riiast 89 kilomeetri kaugusel. 

Külas on postkontor ja raamatukogu. 9. septembrist 2019 tegutseb raamatukogu ruumides ka Vaive vallavalitsus. Sinna jäävad Rīdzenes ciemsi ja Rīdzene bussipeatus. Seal kasvav kuusk ümbermõõduga 3,25 meetrit on looduskaitse all.

Küla rajati Nõukogude perioodil kui masinate katsejaama tööliste asula. Asula on saanud seal voolava Rīdzene oja järgi.

## Elanike arv


* 104 (1970)
* 199 (1979)
* 412 (1989)
* 415 (2000)

* 341 (2011)
* 374 (2018)
* 352 (2022)
* 348 (2025)


## Viited
Kaiemäe

**Kaiemäe** oli küla Järvamaal. Küla jääb tänapäeval Jõgisoo küla alale. Kihelkondlikult kuulus küla Ambla kihelkonda.

Kaiemäe oli endine saunaküla, kus elasid saunikud.

## Viited
Jumeirah Beach Hotel

**Jumeirah Beach Hotel** on hotell Dubais Araabia Ühendemiraatides. Hotelli sisaldab 598 tuba ja sviiti, 19 rannaäärset villat, ja 20 restorani ja baari. Jumeirah Beach Hotel on kujutatud lainekujuliseks, kuna hotelli lähedal asub purjekujuline Burj al-‘Arabi hotell.
Eliza McCartney

**Eliza McCartney** (sündinud 11. detsembril 1996 Aucklandis) on Uus-Meremaa kergejõustiklane, teivashüppaja.

Noorena harras ta paljusid spordialasid, sealhulgas *[[netball]]*'i, krossijooksu, tennist, ujumist ja veepalli. Enne teivashüppe juurde asumist tegeles ta ka kõrgushüppega.

2014. aasta juunioride maailmameistrivõistlustel Eugene'is võitis ta rahvusrekordiga 4.45 pronksmedali.

2015. aastal pälvis ta Halbergi auhinna Uus-Meremaale parimale noorsportlase kategoorias.

2016. aasta sisemaailmameistrivõistlustel Portlandis saavutas ta Uus-Meremaa siserekordiga 4.70 viienda koha. Paar nädalat varem oli ta viinud Uus-Meremaa välisrekordi 4.80-ni.

2016. aasta suveolümpiamängudel Rio de Janeiros võitis ta pronksmedali, korrates Uus-Meremaa välisrekordit 4.80.

2017. aasta maailmameistrivõistlustel Londonis sai ta 4.55-ga üheksanda koha ja jäi 2018. aasta sisemaailmameistrivõistlustel Birminghamis Okeaania rekordiga 4.75 neljandaks. Sama aasta Rahvaste Ühenduse mängudel Gold Coastis võitis ta 4.70-ga hõbemedali.

26. mail 2018 püstitas ta Teemantliiga etapil Eugene'is isikliku rekordi ning ühtlasi Uus-Meremaa ja Okeaania rekordi **4.85**. Tema eelmine isiklik rekord oli 4.82, mis oli püstitatud 26. veebruaril 2017 Aucklandis. Sisetingimustes on tema isiklik rekord samuti **4.75**, mis on püstitatud 3. märtsil 2018 Birminghamis.

Ta õpib Aucklandi Ülikoolis psühholoogiat.

## Viited

## Välislingid

*
Heigo Jelle

**Heigo Jelle** (sündinud 10. veebruaril 1963) on eesti metallikunstnik.

Ta lõpetas Eesti NSV Riikliku Kunstiinstituudi 1986. aastal metallikunsti erialal tarbekunstniku diplomiga.

Aastatel 1987–1989 töötas kunstikombinaadis ARSis monumentaalkunstnikuna, edasi kuni 1991 aastani töötas ARS Sepp kunstnikuna. 1992–1996 aktsiaseltsi Sepp juhatuse liige ja kunstnik. 1996–2005 aastatel oli ta OÜ Volunder juhatuse liige ja kunstnik, ning alates 2004 on ta OÜ HJ juhatuse liige.

Ta on olnud Eesti Kunstiakadeemia ehte- ja sepakunsti osakonna õppejõud (1991–2015).

Aastatel 1985–1991 joonistas ka karikatuure ja neid avaldati ajakirjas Pikker.

Heigo Jelle on Eesti Metallikunstnike Liidu liige ja Eesti Seppade Ühenduse liige.

## Isikunäitused

* Galerii Molen (1993)
* Galerii Tokko ja Arrak (1994)
* Haapsalu Linnagalerii (2003)
* Telliskivi loomelinnakus (2013)
* Haapsalu Linnagalerii (2016)
* Pika jala torn Tallinnas (juuni 2018)
* Kuressaare Linnus "Kuumalt vormitud teras" (juuli – august 2018)

## Teosed
*Jelle, Heigo. *H.J. Heigo Jelle 1986-2005*. Tallinn: HJ OÜ 2005.

## Viited

## Kirjandus
* Tiina Kolk. Rauakunstnik Heigo Jelle. Äripäev, 7. august 2006.
Preedikküla

**Preedikküla** oli küla Järvamaal Ambla meiereist loodes. Küla jääb tänapäeval Raka küla alale. Kihelkondlikult kuulus küla Ambla kihelkonda.

Küla on esimest korda mainitud 1782 (Predrik). 1920. aastate alguseks enam külanime ei kasutatud. Sealsed talud liideti hiljem Raka külaga.

## Viited
Campeonato Brasileiro Série B

**Campeonato Brasileiro Série B** on Brasiilia tugevuselt teine jalgpalliliiga.

Brasiilia esiliiga esimene hooaeg peeti 1971. aastal. Liiga formaati on aja jooksul korduvalt muudetud. Praeguse formaadi sai esiliiga 2006. aastal ning alates sellest aastast on esiliigas mänginud ka 20 klubi.

Kõik klubid peavad ühe hooaja jooksul esiliigas 38 mängu (19 kodu- ja 19 võõrsilmängu). Hooaeg kestab tavalisest aprillist või maist novembri lõpuni. Neli paremat klubi pääsevad järgmiseks hooajaks Brasiilia kõrgliigasse Série A ja neli viimaseks jäänud klubi langevad Brasiilia tugevuselt kolmandasse liigasse Campeonato Brasileiro Série C.

Alates 1971. aastast on esiliiga võitjate seas olnud 37klubi. Üle kahe korra pole üksi klubi esiliigat võitnud. Kahel korral on selle võitnud América Mineiro, Botafogo, Coritiba, Goiás, Palmeiras (11-kordne Brasiilia meister), Paraná ja Paysandu.

## Klubid
Campeonato Brasileiro Série B 2024 hooajal mängivad liigas järgmised 20 klubi:

## Meistrid

* 1971:	Villa Nova
* 1972: Sampaio Corrêa
* 1980: Londrina
* 1981: Guarani
* 1982: Campo Grande
* 1983: Juventus
* 1984: Uberlândia
* 1985: Tuna Luso
* 1988: Inter de Limeira
* 1989: Bragantino
* 1990: Sport
* 1991: Paysandu
* 1992: Paraná
* 1994: Juventude
* 1995: Atlético Paranaense

* 1996: União São João
* 1997: América Mineiro
* 1998: Gama
* 1999: Goiás
* 2000: Paraná
* 2001: Paysandu
* 2002: Criciúma
* 2003: Palmeiras
* 2004: Brasiliense
* 2005: Grêmio
* 2006: Atlético Mineiro
* 2007: Coritiba
* 2008: Corinthians
* 2009: Vasco da Gama

* 2010: Coritiba
* 2011: Portuguesa
* 2012: Goiás
* 2013: Palmeiras
* 2014: Joinville
* 2015: Botafogo
* 2016: Atlético Goianiense
* 2017: América Mineiro
* 2018: Fortaleza
* 2019: Bragantino
* 2020: Chapecoense
* 2021: Botafogo
* 2022: Cruzeiro
* 2023: Vitória

## Välislingid
* Campeonato Brasileiro Série B Brasiilia Jalgpalli Konföderatsiooni kodulehel
Prantsusmaa õhuvägi

**Prantsusmaa õhu- ja kosmosevägi** (prantsuse keeles: *Armée de l'Air et de l'Espace*) on Prantsusmaa relvajõudude õhuväe ülesandeid täitev väeliik. 

## Ajalugu
2017. aasta alguse seisuga oli õhuväe palgal 41 160 inimest ja õuväe reservis oli 5187 inimesest.

## Varustus
Prantsuse õhujõudude kasutuses olevate õhusõidukite arv varieerub sõltuvalt ressurssidest, kuid Prantsusmaa kaitseministeeriumi allikad kinnitavad, et 2014. aastal oli õhuväes 658 lennukit. Prantsuse õhujõududel on 241 lahingulennukit, enamus neist 133 Dassault Mirage 2000 ja 108 Dassault Rafale. 

## Välislingid
* 
* Ametlik koduleht (*inglise keeles*)
Saksa küla (Luunja)

**Saksa küla** oli küla Tartumaal. Küla jääb tänapäeval Sääsküla alale. Kihelkondlikult kuulus küla Tartu-Maarja kihelkonda. 

Küla on esimest korda mainitud 1945. Küla kaotati 1977, mil see liideti Sääsküla külaga.

## Viited
Siugsoo

**Siugsoo** on paikkond Tartu maakonnas Luunja vallas Kikaste külas. 

Paikkond oli varem küla (küla on esmamainitud 1945. aastal).

## Viited
Suurekõrve

**Suurekõrve** oli küla Harjumaal. Küla jääb tänapäeval Kolgaküla alale. Kihelkondlikult kuulus küla Kuusalu kihelkonda. Küla kaotati 1977, mil see liideti Kolgakülaga.

Küla asus ajalooliselt Kolga mõisas. Küla rajati 19. sajandi I poolel.

## Viited
Litsemaa

**Litsemaa** oli küla Jõgevamaal. Küla jääb tänapäeval Ookatku küla alale. Kihelkondlikult kuulus küla Torma kihelkonda. Küla kaotati 1977, mil see liideti Ookatku külaga.

Küla tekkis arvatavasti 20. sajandi algul. Enne seda kasvas küla kohal mets (1866 on mainitud metsa nimega Litsimets).

## Viited
Helle Mäemets

**Helle Mäemets** (sündinud 12. mail 1955) on eesti bioloog.

Ta lõpetas 1973. aastal Elva Keskkooli ja 1978. aastal Tartu Riikliku Ülikooli bioloogina. Ta kaitses 2005. aastal Eesti Põllumajandusülikoolis hüdrobioloogia alal väitekirja ja sai doktorikraadi.

Ta on töötanud Zooloogia ja Botaanika Instituudis ning Eesti Maaülikoolis. 

Ta on spetsialist palünoloogias, hüdrobotaanikas ja veekogude ökoloogias. 

## Isiklikku
Tema vanemad olid bioloogid Aare Mäemets ja Aime Mäemets.

## Viited

## Välislingid
*
Schwazi ringkond

**Schwazi ringkond** on ringkond Austrias Tiroolis. See külgneb põhjas Baieriga (Saksamaal), idas Kufsteini, Kitzbüheli ja Zell am See (Salzburgi liidumaal) ringkondadega, lõunas Lõuna-Tirooliga (Itaalias) ning läänes Innsbrucki ringkonnaga.

Ringkonna pindala on 1887,49 km², seal elas 1. jaanuaril 2012. aastal 79 511 inimest ja asustustihedus on 42 inimest / km². Ringkonna halduskeskus on Schwaz.

## Geograafia

Ringkonda kuulub osaliselt Alam-Inntal, kogu Zillertal koos kõrvalorgudega (nagu Tuxertal) ja Achental koos Achenseega. Mäestikud ringkonnas on Tuxi Alpid, Zillertali Alpid, Kitzbüheli Alpid, Karwendel ja Brandenbergi Alpid.

## Haldusjaotus

## Viited
Hopa raudteejaam

**Hopa raudteejaam** (läti *Ape raudteejaam*) oli raudteejaam Valga–Mõniste–Ape–Aluksne–Gulbene raudteel Smiltene piirkonnas Hopas. Jaam asus Gulbene raudteejaamast 59,7 kilomeetri kaugusel.

Jaam avati aastal 1903, mil valmis sealne raudtee. Toona jäi jaam Valga kreisi Apekalnsi kihelkonda Ape mõisa maadele ja kandis nime *Hoppenhof*. Aastal 1919 pärast Eesti ja Läti vahelise piiri paikapanekut sai sellest *Opa* piirijaam. Aastal 1927 nimetati jaam ümber Ape raudteejaamaks. Algsetest hoonetest on säilinud veetorn ja vedurite manööverdamiseks mõeldud kolmnurk, mis viis saekaatri juurde.

Reisijatevedu lõpetati sealsel raudteelõigul aastal 1970, raudtee suleti lõplikult aastal 1973.
## Viited

## Välislingid

* Jaam vanal kaardil
Saeveski küla

**Saeveski** oli küla Tartumaal. Küla jääb tänapäeval Kikaste küla alale. Kihelkondlikult kuulus küla Tartu-Maarja kihelkonda. Küla kaotati 1977, mil see liideti Kikaste külaga.

Saeveski küla moodustati umbes 1939, kui Kavastu asundus jagati Kikaste, Poksi ja Saeveski külaks..

## Viited
Vladimir Vizgin

**Vladimir Pavlovitš Vizgin** (vene keeles Владимир Павлович Визгин; sündinud 19. detsembril 1936 Habarovskis Vene NFSV-s) on vene teadusajaloolane (füüsikaajaloolane).

Ta on Venemaa TA Loodusteaduse ja Tehnika Ajaloo Instituudi füüsika ja mehaanika ajaloo sektori juhataja ja Moskva Füüsika-Tehnika Instituudi professor.

Tema õpilasi on vene päritolu USA teadusajaloolane Gennady Gorelik.
 
## Haridustee ja töökäik
Vizgin lõpetas 1960. aastal Moskva Energeetikainstituudi ja 1967. aastal Lomonossovi-nimelise Moskva Riikliku Ülikooli mehaanika-matemaatikateaduskonna. Ta kaitses 1967. aastal MRÜ-s füüsikaajalooteemalise väitekirjaga füüsika-matemaatikakandidaadi kraadi ja 1993. aastal füüsika-matemaatikadoktori kraadi doktoritööga "Релятивистские теории в первой трети XX в." ('Relativistlikud teooriad 20. sajandi esimeses kolmandikus').

Ta on 1987. aastast Sergei Vavilovi nimelise Venemaa Teaduste Akadeemia Loodusteaduse ja Tehnika Ajaloo Instituudi füüsika ja mehaanika ajaloo sektori juhataja ja 1993. aastast Moskva Füüsika-Tehnika Instituudi professor.

Vizgini peamised uurimisvaldkonnad on teoreetilise füüsika 19.–20. sajandi ajalugu ja metodoloogia (eeskätt gravitatsiooniteooria, üldrelatiivsusteooria, invariantsusprintsiibi ja ühendväljateooria ajalugu), samuti füüsika sotsiaalajalugu Venemaal ja Nõukogude Liidus ning NSV Liidu aatomiprojekti ajalugu.

## Isiklikku
Suure tõenäosusega on filosoof Viktor Vizgin tema vend.

## Raamatud
*Визгин В. П (1985). "Единые теории поля в первой трети XX в." М.: Наука. 304 с
**Vladimir P. Vizgin (1994). "Unified Field Theories: in the first third of the 20th century" (Science Networks. Historical Studies). Birkhäuser Verlag, 336 pages, ISBN 978-3034801737 https://www.amazon.com/Unified-Field-Theories-Networks-Historical/dp/3034801734

## Viited
Maare-Marika Heinsoo-Kiiver

**Maare-Marika Heinsoo-Kiiver** (aastani 2008 Heinsoo; sündinud 7. jaanuaril 1966 Viljandis) on eesti näitleja ja lavastaja.

## Viited
Laicene raudteepeatus

**Laicene raudteepeatus** oli raudteepeatus Valga–Mõniste–Ape–Aluksne–Gulbene raudteel Smiltene piirkonna Hopa vallas. Jaam asus Gulbene raudteejaamast 56,8 kilomeetri kaugusel.

Peatus avati aastal 1935 Riia-Pihkva kivitee ülesõidukoha juurde. Peatus suleti teise maailmasõja ajal ja hiljem seda uuesti ei avatud.

## Viited

## Välislingid

* Peatus vanal kaardil
Ristimetsa

**Ristimetsa** oli küla Jõgevamaal. Küla jääb tänapäeval Palupere küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Palupere külaga.

Küla mainitakse esimest korda 1922.

## Viited
Vaidava raudteejaam

**Vaidava raudteejaam** oli raudteejaam Valga–Mõniste–Ape–Aluksne–Gulbene raudteel Alūksne piirkonnas Alsviķi vallas Karva küla lähistel. Jaam asus Gulbene raudteejaamast 49,7 kilomeetri kaugusel.

Jaam avati aastal 1903, mil valmis sealne raudtee. Toona jäi jaam Valga kreisi Apekalnsi kihelkonda Karva mõisa maadele ja kandis nime *Korvenhof*. Aastal 1919 muudeti selle nimi **Korva raudteejaamaks**. Vaidava nime hakkas jaam kandma aastast 1921. Sealne jaamahoone hävis teise maailmasõja ajal; sõjajärgsetel aastatel täitis seal jaamahoone funktsioone laiarööpmelise raudtee vagun.

Reisijatevedu lõpetati sealsel raudteelõigul aastal 1973.
## Viited

## Välislingid

* Jaam vanal kaardil
Kaseküla (Tartumaa)

**Kaseküla** oli küla Tartumaal. Küla jääb tänapäeval Käärdi aleviku alale. Kihelkondlikult kuulus küla Rõngu kihelkonda. Küla kaotati 1977, kui Kaseküla ja osa Leivaste küla liitmisel moodustati uus asula: Käärdi alevik.

## Viited
Kadri Humal-Ayal

**Kadri Humal-Ayal** (sündinud 1971 Tartus) on Eesti aukonsul. 

2009. aastal sai Kadri Humal-Ayalist esimene Eesti aukonsul Keenias (asukohaga Nairobis).

Ta elab Keenias alates 1995. aastast.

Alates 2021. aastast on Kadri Humal-Ayal teaduspargi Tehnopol algatatud rahvusvaheliste innovatsioonipesade ideetalgute asukohamentor Nairobis.

## Viited
Saksamaa (Jõgeva)

**Saksamaa** oli küla Jõgevamaal. Küla jääb tänapäeval Teilma küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Teilma külaga.

Saksamaad on esimest korda külaks nimetatud 1922. Küla sai nime seal asunud Saksamaa talu järgi.

## Viited
Toivo Aalja

**Toivo Aalja** (sündinud 25. jaanuaril 1955 Suure-Jaanis) on eesti ökokogukondade liikumise eestvedajaid.

Ta lõpetas 1982. aastal Eesti Põllumajanduse Akadeemia põllumajanduse ökonoomika ja organiseerimise erialal.

Ta on MTÜ Lilleoru juhatuse liige.

## Tegevus ELKNÜ-s ja EKP-s
Ta töötas 1983. aastal Eesti Põllumajanduse Akadeemia komsomolisekretärina. Ta oli aastatel 1983–1984 ELKNÜ Tartu Linnakomitee ja 1983–1989 ELKNÜ Keskkomitee liige.

Ta oli alates 1984. aastast Eestimaa Kommunistliku Partei liige.

## Kirjutisi
*"Eesti võiks olla Põhjamaade päike". Eesti Ökokogukondade Ühenduse koduleht, 25. märts 2015

## Viited
Sitpeksi

**Sitpeksi** oli küla Harjumaal. Küla jääb tänapäeval Keelva küla alale. Kihelkondlikult kuulus küla Keila kihelkonda. Küla kaotati 1977, mil see liideti Keelva külaga.

1529 on mainitud kohanime Sythpex. 1615 on mainitud külanime Sittpexby. Ajalooliselt asus küla Käesalu mõisas.

## Viited
Kaomäe

**Kaomäe** oli küla Raplamaal, ajalooliselt Kuimetsa mõisa alal. Küla jääb tänapäeval Tamsi küla alale. Kihelkondlikult kuulus küla Juuru kihelkonda. Küla kaotati 1977, mil see liideti Tamsi külaga.

Kaomäe sai külaks 1920. aastatel.

## Viited
Määrissoo

**Määrissoo** (ka Määrisoo) oli küla Harjumaal, ajalooliselt Vahastu mõisa alal. Küla jääb tänapäeval Suurekivi küla alale. Kihelkondlikult kuulus küla Türi kihelkonda. Küla kaotati 1977, mil see liideti Suurekivi külaga.

Küla on esimest korda mainitud umbes 1900. aastal (nimega Мерисо).

## Viited
Oraniku

**Oraniku** oli küla Raplamaal. Küla jääb tänapäeval Vana-Kaiu küla alale. Kihelkondlikult kuulus küla Juuru kihelkonda. Küla kaotati 1977. aastal, mil see liideti Vana-Kaiu külaga.

Enne külaks saamist oli see Kaiu mõisa kõrvalmõis (Oraniku mõis).

## Viited
Rasala

**Rasala** oli küla Raplamaal, ajalooliselt Kaiu mõisa alal. Küla jääb tänapäeval Kasvandu küla alale. Kihelkondlikult kuulus küla Juuru kihelkonda. Küla kaotati 1977, mil see liideti Kasvandu külaga.

1286 on mainitud küla ja veskit nimega Russele. 

## Viited